משרד התחבורה וחברת נתיבי ישראל, חנכו השבוע (שלישי) את כביש 562 אשר נפתח רישמית היום (17.10) לנסיעה לרווחת משתמשי הדרך. וישפיע על נתניה ויישובי הסביבה.
הכביש יחבר בין הישובים קדימה-צורן לכביש 57 וממנו אל כביש 6 וכביש 4. ייעודו העיקרי של פרויקט 562 הוא יצירת תוואי חדש שנועד לשרת את שכונת שרונה החדשה (7,000 יחידות דיור) התרחיב את הישוב כפר יונה (בצידו המזרחי).
כביש 562 יאפשר חיבור בין כביש 57 לאזור לב השרון וממנו אל מרכז הארץ, דרך הישובים צורן, קדימה, כפר הס, תל מונד ואלה שבסביבתם, זאת כמובן בנוסף אל הכיוון ההפוך וממנו גישה מהירה אל כביש 6.
בנוסף, כחלק מתכולתו של הפרויקט נסלל מחדש כביש קטע מתוך כביש 562 הישן, בתוואי חדש לחלוטין, זאת בשל צורך בטיחותי. כביש 562 המחודש מחבר בין הכניסה הצפונית לאזוה"ת קדימה ועד הכניסה לצורן, כלל הוספת כיכרות, התקנת מערכות תאורה חדשות, מערכת מעקות, מערכות ניקוז, בניית מעבר תחתי לצרכי חקלאות ועוד. התוואי הישן של כביש 562 העניקה חברת נתיבי ישראל למועצת קדימה-צורן, אשר הפכה אותו לטיילת.
מנכ"ל חברת נתיבי ישראל, ניסים פרץ, ציין: גא לבשר על דרך חדשה נוספת לרישות השרון, בחיבור חשוב של האזור לדרכים המהירות במדינה, זאת בנוסף להיותנו שותפים לתנופת הדיור בישראל, בזכות פרויקט חשוב זה התומך הקמתם של 7,000 יחידות דיור בעיר כפר יונה".